Diari Oficial de la Generalitat Valenciana


Sumari del DOGV 2047, del 16-06-1993 (1993/828350)

RESOLUCIÓ de 25 de maig de 1993, de l'Institut Valencià de la Joventut, per la qual es fa pública la convocatòria de places de les residencies juvenils de la Generalitat Valenciana per al curs 1993/94.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2047

Data del DOGV
:   16-06-1993

Secció del DOGV
:   ALTRES DISPOSICIONS

Número del document
:   1993/828350


Data del document
:   25-05-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 25 de maig de 1993, de l'Institut Valencià de la Joventut, per la qual es fa pública la convocatòria de places de les residències juvenils de la Generalitat Valenciana per al curs 1993/94.  
L?article 8 de l?Ordre de 25 de juliol de 1991, de la Conselleria de Cultura, Educació i Ciència, per la qual s'estableixen les normes reguladores del funcionament de les residències juvenils de la Generalitat Valenciana, assenyala que cada any es realitzarà la convocatòria d'adjudicació de places en aquestes.  
Per això, i fent ús del que preveu la Llei 4/1989, de 26 de juny, sobre l?Institut Valencià de la Joventut, resolc:  
Primer  
Convocar per al curs acadèmic 93/94 (d'octubre a juny, ambdós inclosos), places de residents per a joves estudiants en les residències juvenils de l?Institut Valencià de la Joventut de la Generalitat Valenciana que a continuació es detallen, i en els nivells d'estudis que s'indiquen per a cada una.  
Residència juvenil «El Maestrat», de Castelló  
Estudiants universitaris i d'Ensenyaments Mitjans  
Residència juvenil «Mare de Déu del Lledó», de Castelló  
Estudiants universitaris i d'Ensenyaments Mitjans  
Residència «La Florida», d'Alacant  
Estudiants universitaris  
Residència juvenil «Sant Crist del Mar», de Benicarló  
Estudiants d'Ensenyaments Mitjans  
El nombre de places i la seua distribució per residències estarà en funció de les vacants que es produesquen al curs 1993/94.  
En aquelles residències que s'admeten estudiants universitaris i d'Ensenyaments Mitjans es donarà prioritat als estudiants universitaris.  
Segon. Requisits dels sol·licitants  
Els/les alumnes que opten per sol·licitar una plaga en alguna de les residències juvenils objecte d'aquesta convocatòria, hauran de disposar de les condicions següents:  
1. Residir en una localitat a més de 20 quilòmetres de l?emplaçament de les residències, on no hi haja oferta pública del curs, nivell o grau que ha de cursar l'alumne i, per tant, no puga ser escolaritzat en un centre pròxim al seu domicili.  
2. Una vegada se li haja adjudicat la plaça haurà de matricular-se, o estar ja matriculat en un centre d'estudis oficial, o reconegut, de la localitat de la residència. Altrament, perdrà automàticament l'adjudicació de la plaga.  
Tercer. Selecció dels aspirants  
Si el nombre de sol·licitants excedeix, en alguna residència, la totalitat de places ofertes, se'n farà una selecció d'acord amb la valoració sòcio-econòmica i acadèmica prevista en l'annex d'aquest resolució. En cap cas, però, el nombre de persones admeses no podrà superar el total de places vacants.  
Cas d'empat en la puntuació total, prevaldrà, per desempatar, la puntuació sòcio-econòmica de la persona sol·licitant.  
La plaça que s'obtinga s'estendrà a tot el cicle d'estudis al qual corresponga el curs sol·licitat, sempre que no haja variat la situació sòcio-econòmica i el lloc de residència familiar (en parlar de cicle d'estudis s'entendrà que el COU forma cicle dins el Batxillerat)  
Per tal de saber si hi ha hagut, o no, canvis en la situació sòcio-econòmica de l?estudiant resident durant els anys posteriors a la primera adjudicació, la direcció de la residència podrà exigir, durant el mes de maig de cada any, la justificació de la renda anual de la unitat familiar corresponent a l?exercici immediatament anterior, i una declaració jurada que no hi ha hagut variació en l?emplaçament del domicili familiar.  
La persona admesa es compromet a romandre a la residència durant tot el període del curs, d'octubre a juny, ambdós inclosos.  
Quart. Procediment  
1. Els models de sol·licituds es facilitaran a l?IVAJ, a les oficines de Turisme i Intercanvi de Joves de la Generalitat Valenciana d'Alacant, Castelló i València, a les direccions territorials de Cultura i Educació, als centres d'informació de les Oficines d'Informació, Iniciatives i Reclamacions de la Generalitat Valenciana, i a les residències. I podran ser presentades als mateixos llocs i per qualsevol dels conductes que estableix l'article 38 de la Llei de Règim Jurídic de les Administracions Públiques i del Procediment Administratiu Comú.  
2. El termini màxim de presentació de les sol·licituds serà, per a la residència «Sant Crist del Mar», de Benicarló, el dia 10 de juliol, i, per a les altres residències, el dia 20 de juliol.  
Cinquè. Documentació  
La justificació de les situacions o circumstàncies al·legades, a efectes de baremació, s'acreditarà mitjançant la presentació, juntament amb la instància, de la documentació següent:  
a) La renda anual de la unitat familiar es justificarà mitjançant una fotocòpia de la totalitat dels fulls (inclòs el full de liquidació) de la declaració o declaracions de la renda dels seus membres que corresponguen a l?exercici 1992, degudament segellada per l?entitat on fou presentada.  
En cas de no haver estat obligat a presentar la declaració de la renda de 1992, o si es tracta d'ingressos no subjectes a declaració, la situació econòmica es justificarà mitjançant les certificacions expedides per l?organisme corresponent (empreses, INE, delegacions d'Hisenda, etc.)  
b) El domicili es justificarà amb la presentació del certificat d'empadronament corresponent, si no coincideix amb el que figura en el DNI.  
c) L?existència de germans matriculats en la residència serà certificada pel director.  
d) El nombre de membres de la unitat familiar es justificarà mitjançant fotocòpia del Llibre de Família. Si existeixen ascendents dels pares, o altres membres que formen part de la unitat familiar, s'haurà d'aportar un certificat actualitzat d'empadronament, expedit per l'ajuntament corresponent.  
e) Els criteris complementaris (emigrants retornats, minusvàlids, família nombrosa, etc.) s'acreditaran per mitjà dels certificats o documents corresponents a cada cas.  
Sisè. Comissió qualificadora  
La valoració de les sol·licituds l?efectuarà, per a cada residència, una comissió constituïda per:  
1 president: el Secretari Tècnic de l?IVAJ.  
3 vocals:  
- El Cap del Servei de Participació de l?IVAJ.  
- El Cap de Secció de Centres Culturals i Educatius de la direcció territorial de Cultura i Educació que en cada cas corresponga.  
- Un representant del Consell de la Joventut de la Comunitat Valenciana.  
1 secretari: el/la director/a de la residència juvenil.  
La comissió farà la valoració de les sol·licituds d'acord amb la documentació presentada, i confeccionarà una llista ordenada per puntuació i proposarà al Director General de l?IVAJ la resolució que corresponga.  
Setè. Resolució de la convocatòria  
El Director General de l?IVAJ resoldrà la convocatòria -que serà notificada a les persones interessades- abans del dia 20 de juliol en el cas de la residència «Sant Crist del Mar», de Benicarló, i, per a les altres residències, abans del 10 de setembre.  
Contra la resolució d'adjudicació es podrà interposar recurs ordinari en el termini d'un mes, a partir de la publicació al Diari Oficial de la Generalitat Valenciana, de conformitat amb el que preveu la vigent Llei de Règim Jurídic de les Administracions Públiques i del Procediment Administratiu.  
La falsedat de dades o la falsificació dels documents que presenten tindrà com a conseqüència la pèrdua dels drets del sol·licitant.  
Vuitè. Quota  
Les persones seleccionades hauran de pagar la quantitat anual de 220.500 PTA, per a les residències «Sant Crist del Mar», «Mare de Déu del Lledó» i «El Maestrat», i la quantitat de 387.000 PTA, per a la residència universitària «La Florida».  
El preu es podrà fraccionar en pagaments mensuals o trimestrals que s'hauran de liquidar dins dels 5 primers dies del mes o del trimestre en qüestió.  
Els alumnes residents, en el moment de la seua incorporació, hauran d'abonar a la residència, en concepte de fiança, la quantitat equivalent a la quota d'un mes, per tal de respondre dels desperfectes que, voluntàriament, hi puguen produir.  
En finalitzar el curs, es tornarà al resident la quantitat no utilitzada.  
Novè. Altra documentació  
Els sol·licitants admesos es comprometran a respectar les normes que regeixen les residències juvenils i el Reglament de Règim Intern de la Residència. Els qui siguen de nou ingrés hauran de presentar, en el moment de la seua incorporació, la documentació següent:  
- Dues fotografies carnet.  
- Certificat mèdic oficial (o fotocòpia compulsada)  
- Fotocòpia de la cartilla de la Seguretat Social o qualsevol altre document que justifique la cobertura mèdico-sanitària.  
Deu  
Contra aquesta resolució es podrà interposar recurs ordinari davant del Conseller de Cultura, Educació i Ciència dins del termini d'un mes a partir de la publicació al Diari Oficial de la Generalitat Valenciana, d'acord amb el que preveu la Llei de Règim Jurídic de les Administracions Públiques i del Procediment Administratiu.  
DISPOSICIO FINAL  
Aquesta resolució entrarà en vigor l?endemà de la publicació al Diari Oficial de la Generalitat Valenciana.  
València, 25 de maig de 1993.- El Director General de l?IVAJ: Joan Calabuig i Rull.  
ANNEX  
A. Valoració sòcio-económica  
1. Es considerarà la renda anual de la unitat familiar (per membre computable):  
Fins 350.000 PTA: 16 punts  
De 350.001 a 450.000 PTA: 9 punts  
De 450.001 a 650.000 PTA: 5 punts  
Més de 650.000 PTA: 1 punt  
2. Existència de germans matriculats en la residència  
a) Primer germà matriculat: 2 punts  
b) Segon germà matriculat: 1 punt   
c) Per cada germà més matriculat : 0,5 punts  
3. Per dificultats d'escolarització, fins a 10 punts  
(S'entendrà que els/les alumnes residents en localitats que disposen d'oferta pública suficient i que, per tant, siguen qualificats amb 0 punts, estan afectats per l?incompliment dels requisits de la convocatòria (article 2) i, conseqüentment, no podran ser seleccionats).  
4. Criteris complementaris  
a) Condició d'emigrant retornat, de l'alumne, dels pares o tutors, durant els tres últims anys: 1 punt  
b) Existència de minusvàlues físiques, psíquiques o sensorials de l'alumne, pares o germans en edat escolar: 1 punt  
c) Condició d'orfandat de pare o mare: 1 punt  
d) Condició d'orfandat absoluta: 2 punts  
e) Família monoparental: 1 punt  
f) Situació de família nombrosa: 1 punt  
g) Situació de desocupació o atur laboral del cap de família, sense subsidi: 1 punt  
h) Qualsevol altra circumstància familiar o personal que, a parer de la comissió qualificadora, meresca de ser considerada: 1 punt  
i) A l'alumne que, en el moment de fer la sol·licitud, estiga matriculat en centres situats en barris d'Acció Preferent i/o en un Centre d'Acció Educativa Singular (CAES), o centres amb Projecció d'Acció Educativa Preferent, se li concedirà: 1 punt  
B. Valoració acadèmica  
1. Valoració acadèmica dels aspirants. S'obtindrà numèricament la nota mitjana de les assignatures corresponents al curs immediatament anterior al que se sol·licita, i s'aplicarà un coeficient reductor del 0,8 per a les assignatures qualificades en segones convocatòries.  
A l'efecte del còmput de la nota mitjana es farà la transformació numèrica d'acord amb la següent taula d'equivalències:  
No presentat o anul·lació de convocatòria: 2 punts  
Insuficient o suspens: 4 punts  
Suficient o aprovat: 5 punts  
Bé: 6 punts  
Notable: 7 punts  
Excel·lent: 10 punts